Държавен вестник, бр. 64, 2024 г., стр. 5

БРОЙ  64	
Д Ъ Р Ж А В Е Н  В Е С Т Н И К 	
СТР.  5  
2.1.1. По мисия „Отбрана“ 
Ще се повишат значително възможности­
те по изпълнение на задачите, свързани с 
гарантирането на националния суверенитет 
и независимост в условията на чл. 5 от Ва­
шингтонския договор чрез защита на нацио­
налните морски пространства, критичната 
инфраструктура и важните енергийни обекти 
на страната, осигуряване на непрекъснато 
наблюдение и оповестяване за обстановката 
в морските пространства, контрол на кора­
боплаването, защита на морските търговски 
пътища и стопанската дейност на море.
2.1.2. По мисия „Подкрепа на международ­
ния мир и сигурност“ ще се повишат спо­
собностите за:
– наблюдение, разузнаване за обстановката 
и контрол в зоната на операцията; 
– участие в съвместни и/или многона­
ционални операции по борба с тероризма; 
– участие в международни операции по 
морска сигурност (ембаргови операции, борба 
с пиратството на море, борба с незаконния 
трафик на хора, стоки, конвенционални оръ­
жия и оръжия за масово поразяване, борба 
с незаконната миграция по море, защита на 
критичната инфраструктура).
2.2. Необходими отбранителни способ­
ности. 
ВМС изпълняват важни задачи в систе­
мата за национална и колективна сигурност 
и тяхното ефективно изпълнение изисква 
модерни и боеспособни сили.
Необходимостта от ускорено изграждане 
на отбранителните способности за ВМС се 
обуславя от следните основни фактори:
– динамична и сложна среда за сигурност 
в Черно море, предизвикана от съществуващи 
междудържавни конфликти и дисбаланса на 
силите между крайбрежните страни, които 
са с негативна тенденция за задълбочаване;
– защитата на свободата на корабопла­
ването и морските превози, съставляващи 
над 80 % от общия стокообмен на Република 
България;
– поетите национални ангажименти в 
рамките на НАТО по изпълнение „Мерки­
те за адаптирано предно присъствие (tFP) 
в Черно море“ и усилване на Постоянните 
военноморски групи на НАТО при развръ­
щането им в района.
Изпълнението на задачите по мисия „От­
брана“ за охрана на морските пространства 
на Република България и изпълнение на 
пакета „Цели за способности – 2021“ изиск­
ва корабните платформи да разполагат със 
съвременни системи за активно радиоелек­
тронно противодействие, активни и пасивни 
средства за радиоелектронно разузнаване и 
системи за борба с подводници.
3. ОБХВАТ.
Обхватът на ПИР включва доставка, 
инсталиране и интегриране на оборудване 
по Опции 1 и 2, посочени по-долу в т. 3.1. 
За реализиране на настоящия ПИР е 
необходимо да се подготвят платформите, 
кабелните трасета, помещенията и бойните 
информационни системи за инсталиране 
и интегриране на новото оборудване, още 
на етапите на строежа на корабите. В тази 
връзка, изпълнението на ПИР е технически 
свързано с дейностите по Договора и ДС № 2 
към него (за интегриране на тактическите 
системи за предаване на данни Link-22 и 
Link-16BU2 на ММПК). 
3.1. Технически параметри.
ПИР предвижда придобиването на след­
ните типове оборудване:
3.1.1. По Опция 1 – „Системи за елек­
тронна война“ – включващи инсталиране и 
интегриране на:
– станция за комуникационно разузнаване 
в честотни диапазони VHF и UHF, модел 
CRS Naval, производител „SAAB Deutschland 
GmbH“, Германия;
– станция за активно радиоелектронно 
противодействие, модел R-ECM, произво­
дител „RAFAEL Advanced Defense Systems 
Ltd.“, Израел;
– допълнителна многофункционална кон­
зола към АБСУ, производител SAAB, Швеция.
3.1.2. По Опция 2 – „Радиотехническо 
въоръжение за усъвършенстване способно­
стите за борба с подводници“ – включващо 
инсталиране и интегриране на:
– БХАС, модел Sword Fish TAS System, 
производител „DSIT Solutions“, Израел; 
– допълнителна многофункционална кон­
зола към АБСУ, производител SAAB, Швеция; 
– допълнителни системи и средства за 
радиокомуникации, в диапазон HF, V/UHF, 
производител „SAAB Danmark A/S“, Дания.
3.2. Времеви параметри.
Настоящият проект за инвестиционен раз­
ход обхваща периода 2024÷2028 година, през 
който ще завърши строежът на корабите и ще 
се интегрира посоченото в т. 3.1. оборудване 
съгласно Допълнително споразумение № 3, 
както и тактическите системи за предаване 
на данни Link-22 и Link-16BU2/16 съгласно 
Допълнително споразумение № 2 към До­
говора. Крайните срокове за приемане на 
напълно оборудваните кораби ще бъдат: 
– ММПК № 2 – м. януари 2027 г.;
– ММПК № 1 – м. януари 2028 г.
В Таблица 1 е посочен графикът на основ­
ните етапи от изпълнението на основния До­
говор, ДС № 2 (за Link 22/16) и предвиденото 
по настоящия ПИР ДС № 3 (за Опции 1 и 2).